**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 1/25.01.2019 г.**

С 15 (петнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.** Приемане на Отчет в изпълнение на Програмата за управление и разпореждане с имоти – общинска собственост през 2018 г.

*Докладва: Илхан Ахмед- зам.кмет*

**2.** Приемане на Годишна програма за управление и разпореждане с имоти – общинска собственост за 2019 г.

 *Докладва: Илхан Ахмед- зам.кмет*

**3.**Приемане на Спортен календар на Община Хитрино за 2019 г.

*Докладва: Илхан Ахмед – зам.кмет*

**4.**Приемане на Културен календар на Община Хитрино за 2019 г.

*Докладва: Илхан Ахмед – зам.кмет*

**5.**Изменение и допълнение на Наредбата за определяне на местните данъци на територията на община Хитрино.

*Докладва: Илхан Ахмед- зам.кмет*

**6.**Одобряване на План – сметка, включваща разходи за дейност „Чистота” за 2019 г.

*Докладва: Ахмед Ахмед – зам.кмет*

**7.**Актуализация на „Програма за управление на отпадъците в община Хитрино с период на действие 2015 – 2020 г.”

*Докладва: Ахмед Ахмед – зам.кмет*

**8.** Приемане на Отчет за 2018 г.на Кмета на община Хитрино за изпълнение на „Програмата за управление на Община Хитрино за мандат 2015 – 2019 година”.

 *Докладва: Н.Исмаил- кмет*

**9.**Приемане на бюджета за 2019 година на Община Хитрино.

*Докладва: Н.Исмаил- кмет*

**10.** Годишен план за ползване на дървесина от ОГФ за 2019г.

*Докладва: Илхан Ахмед – зам.кмет*

**11.** Стопанисване на общински горски територии собственост на Община Хитрино.

 *Докладва: Илхан Ахмед – зам.кмет*

**12.** Докладни записки:

***12.1.***Докладна записка от г-н Нуридин Исмаил- кмет на община Хитрино за увеличаване на индивидуалните основни месечни заплати на кмета на общината и кметовете на населените места.

*Докладва: Н.Исмаил- кмет на община*

***12.2.***Докладна записка от г-н Ахмед Ахмед за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 г., одобряване на Протокол № 75 от 18.01.2019 година, за изменение на Протокол № 30 от 11.10.2017 година в едно със Списък на лицата за отпускане на финансова помощ за извършване на строително ремонтни работи.

*Докладва: А.Ахмед- зам.кмет на община*

***12.3.***Докладна записка от г-н Мустафа Ахмед- Председател на Общински съвет Хитрино за попълване състава на Постоянната комисия по бюджет, финанси, икономика, инвестиционна политика и нормативна уредба при Общински съвет Хитрино.

*Докладва: М.Ахмед- Председател на ОбС Хитрино*

**13 .**Питане.

**ПО ПЪРВА ТОЧКА ОТ ДНЕВНИЯ РЕД**

Приемане на Отчет в изпълнение на Програмата за управление и разпореждане с имоти – общинска собственост през 2018 г.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8, чл.21, ал.2 и чл.27, ал.4 и ал.5 от Закона за местното самоуправление и местната администрация прие

**РЕШЕНИЕ № 1**

На основание чл.66а от Закона за общинската собственост и чл. 66 от Наредбата за реда за придобиване, управление и разпореждане с имоти, общинска собственост, в изпълнение на Стратегията и Годишната програма през предходната година, Общински съвет Хитрино

Р Е Ш И:

Приема Отчет за изпълнение на Годишната програма за управление и разпореждане с имоти- общинска собственост през 2018 година. Приложение № 1 от 1.

**ПО ВТОРА ТОЧКА ОТ ДНЕВНИЯ РЕД**

Приемане на Годишна програма за управление и разпореждане с имоти – общинска собственост за 2019 г.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 12 от ЗМСМА и във връзка с чл.21, ал.1, т.8 и чл.27, ал.4 и ал.5 от Закона за местното самоуправление и местната администрация прие (ЗМСМА) прие

**РЕШЕНИЕ № 2**

На основание чл.8, ал.1, т.9 от Закона за общинската собственост и във връзка с изпълнение на Стратегията за управление на общинската собственост на община Хитрино, Общински съвет Хитрино

Р Е Ш И:

Приема Годишна програма за управление и разпореждане с имоти- общинска собственост през 2019 година. Приложение № 1 от 1.

**ПО ТРЕТА ТОЧКА ОТ ДНЕВНИЯ РЕД**

Приемане на Спортен календар на Община Хитрино за 2019 г.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.17, ал.1, т.10; чл.21, ал.1, т.23; чл.21, ал.2 от Закона за местното самоуправление и местната администрация прие

**РЕШЕНИЕ № 3**

1.Приема спортен календар на община Хитрино за 2019 година, съгласно приложение № 1.

2.Необходимите средства за организация и провеждане на мероприятията да се осигурят от общинския бюджет.

**ПО ЧЕТВЪРТА ТОЧКА ОТ ДНЕВНИЯ РЕД**

Приемане на Културен календар на Община Хитрино за 2019 г.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.17, ал.1, т.10; чл.21, ал.1, т.23; чл.21, ал.2 от Закона за местното самоуправление и местната администрация прие

**РЕШЕНИЕ № 4**

1.Приема културен календар на община Хитрино за 2019 година, съгласно приложение № 1.

2.Необходимите средства за организация и провеждане на мероприятията да се осигурят от общинския бюджет.

**ПО ПЕТА ТОЧКА ОТ ДНЕВНИЯ РЕД**

Изменение и допълнение на Наредбата за определяне на местните данъци на територията на община Хитрино.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл. чл.21, ал.1, т.7, чл.21, ал.2 и чл.27, ал.4 и ал.5 от Закона за местното самоуправление и местната администрация прие

**РЕШЕНИЕ № 5**

Във връзка с изменението и допълнението на Закона за местните данъци и такси, Общински съвет Хитрино

Р Е Ш И:

Изменя и допълва Наредбата за определяне на местните данъци и такси на територията на община Хитрино, както следва:

**§1**.В Чл.7. (1) С данък върху недвижимите имоти се облагат разположените на територията на страната поземлени имоти, сгради и самостоятелни обекти в сгради в строителните граници на населените места и селищните образувания, както и поземлените имоти извън тях, които според подробен устройствен план имат предназначението по чл.8, т. 1 от Закона за устройство на територията.

**§2.** Чл.9. Когато върху облагаем недвижим имот правото на собственост или ограниченото вещно право на ползване е притежание на няколко лица, те дължат данък съответно на частите си.

**§3.** ВЧл.19**.** се създава ал3: В случай, че е установено деклариране на повече от едно жилище, облекченията по ал.1 и 2 не се прилагат и данъкът определен по чл.22, се дължи в пълен размер за всяко от жилищата и за периода, в който едновременно са декларирани като основни жилища.

**§4.** В чл.21 се правят следните изменения:

 1.Сегашният текст на чл.21,става ал.1.

Чл.21. При промяна на обстоятелство, което има значение за определяне на данъка, лицата по чл.19 предявяват правото си за ползване на данъчно облекчение чрез данъчна декларация, която подават в срока по чл.14, ал.1 от Закона за местните данъци и такси.

 2.Създава се ал.2 със следният текст:

(2) Не се изисква подаване на данъчна декларация,когато промяната в обстоятелствата , имащи значение за определяне на данъка, са удостоверени от общината в случаите на търпимост на строежите, в изпълнение на Националната програма за енергийна ефективност на многофамилни жилищни сгради или качеството и на възложител по Закона за устройството на територията .Служител в общинска администрация отразява служебно настъпилите промени в техническите характеристики на имота.

 **§ 5***.*Чл.41. а) алинея 1 се изменя така:

(1) За леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен, и се определя по формулата на чл.55,ал.1 от ЗМДТ:

ГДПС = ИмК х ЕК,

където:

ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

ИмК е имуществен компонент, който се определя по реда на т. 1;

ЕК е екологичен компонент, който се определя по реда на т. 2

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

ИмК = СkW х Кгп,

където:

СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, определен от общинския съвет с наредбата по чл. 1, ал. 2 в размер на:

а) до 55 kW включително – от 0,34 до 1,20 лв. за 1 kW - **0,40 за 1 kw;**

б) над 55 kW до 74 kW включително – от 0,54 до 1,62 лв. за 1 kW - **0,60 за 1 kw;**

в) над 74 kW до 110 kW включително – от 1,10 до 3,30 лв. за 1 kW - **1,30 за 1 kw;**

г) над 110 kW до 150 kW включително – от 1,23 до 3,69 лв. за 1 kW - **1,50 за 1 kw;**

д) над 150 kW до 245 kW включително – от 1,60 до 4,80 лв. за 1 kW - **1,80 за 1 kw;**

е) над 245 kW – от 2,10 до 6,30 лв. за 1 kW; - **2,30 за 1 kw;**

Кгп е коригиращ коефициент за годината на производство на автомобила в следните размери:

|  |  |
| --- | --- |
| Брой на годините от годината на производство, включително годината на производство | Коефициент |
| Над 20 години | 1,1 |
| Над 15 до 20 години включително | 1 |
| Над 10 до 15 години включително | 1,3 |
| Над 5 до 10 години включително | 1,5 |
| До 5 години включително | 2,3 |

2. екологичният компонент се определя от общинския съвет в зависимост от екологичната категория на автомобила с наредбата по чл. 1, ал. 2 в следните граници:

|  |  |  |
| --- | --- | --- |
| Екологична категория | Коефициент по чл.55, ал.1, т.2 от ЗМДТ | Предложение за 2019 |
| Без екологична категория с екологична категория „Евро 1” и „Евро 2” | 1.10 – 1.40 | 1.10 |
| „Евро 3” | 1.00 – 1.10 | 1.00 |
| „Евро 4” | 0.80 – 1.00 | 0.80 |
| „Евро 5” | 0.60 – 0.80 | 0.70 |
| „Евро 5” и „EEV” | 0.40 – 0.60 | 0.50 |

**б)** в ал. 2 в текста думите „леки автомобили“ се заменят с „леки и товарни автомобили с технически допустима максимална маса не повече от 3,5 т“;

**в)** алинея 6 се изменя така:

„(6) Данъкът за товарен автомобил с технически допустима максимална маса над 3,5 т, но не повече от 12 т., е в размер на 15 лв. за всеки започнати 750 кг товароносимост.“;

**г)** създава се ал. 14:

„(14) Когато в регистъра по чл. 40, ал. 1 няма данни за екологичната категория на моторното превозно средство, се приема, че превозното средство е без екологична категория.“

**§6.** В чл. 45:

а) алинея 1 се отменя;

б) алинея 2 се изменя така:

„(2) За мотопеди и мотоциклети с мощност на двигателя до 74 kW включително, и съответстващи на екологична категория „Евро 4“ данъкът се заплаща с 20 на сто намаление, а за съответстващите на екологични категории, по-високи от „Евро 4“ – с 60 на сто намаление от определения по чл. 55, ал. 3 данък.“;

в) алинея 3 се изменя така:

„(3) За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория „Евро 4“, данъкът се заплаща с 20 на сто намаление, а за съответстващите на „Евро 5“, „Евро 6“ и „ЕЕV“ – с 50 на сто намаление от определения по чл. 41, ал. 5, 6, 7 и 13 данък.“;

г) създава се ал.5:

„(5) Когато в регистъра по чл. 54, ал. 1 няма данни за екологичната категория на моторното превозно средство, се приема, че превозното средство е без екологична категория.“

**§7**.Чл 46., алинея 3 се изменя така:

Чл. 46 (3) Заплащането на данъка е условие за редовност при периодичния технически преглед на превозното средство. Заплащането на данъка се удостоверява със:

1. проверка чрез автоматизиран обмен на информация между информационната система за електронно регистриране на извършените периодични прегледи на пътни превозни средства, поддържана от Министерството на транспорта, информационните технологии и съобщенията, и:

а) системата за обмен на информация, поддържана от Министерството на финансите в изпълнение на чл. 5а, или

б) съответната система за администриране на местни данъци и такси на общината, или

2. представяне на издаден или заверен от общината документ.

Промените влизат в сила от 1 януари 2019 година.

**ПО ШЕСТА ТОЧКА ОТ ДНЕВНИЯ РЕД**

Одобряване на План – сметка, включваща разходи за дейност „Чистота” за 2019 г.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.7; чл. 27, ал.4 и ал.5 и чл.21, ал.2 от Закона за местното самоуправление и местната администрация прие

**РЕШЕНИЕ № 6**

На основание чл.66, ал.1 от Закона за местните данъци и такси, Общински съвет Хитрино

Р Е Ш И:

**I.**Одобрява План-сметката за 2019 година за необходимите разходи по събиране на битови отпадъци и транспортирането им до депо, проучване, проектиране, изграждане, поддържане, експлоатация, закриване и мониторинг на депо за битови отпадъци, включително отчисленията по чл.60 и чл. 64 от Закона за управление на отпадъците и чистотата на териториите за обществено ползване в населените места на общината, както следва:

**1.**Събиране на битови отпадъци и транспортирането им до депата – 30 000 лв.

**2.**За депониране на отпадъци, сепариране и отчисления – 62 000 лв.

**3.**Отчисления по чл.60 и чл.64 от ЗУО (Закон за управление на отпадъците) – 76 000 лв.

**4.**Внасяне на ДДС (данък добавена стойност) – 12 000 лв.

**5.**Зимно и лятно почистване на улични платна, площади и други територии от населените места, предназначени за обществено ползване (т.4, ал.1, чл.66 от ЗМДТ- Закона за местните данъци и такси) – 1 000 лв.

**6.**Издръжка на дейност „Чистота” – 49 000 лв.

Всичко разходи – 230 000 (двеста и тридесет хиляди) лева.

Поради недостиг на очакваните приходи от такса битови отпадъци за покриване на разходите за дейност „Чистота”, разликата да се финансира от собствените приходи на общината.

**ПО СЕДМА ТОЧКА ОТ ДНЕВНИЯ РЕД**

Актуализация на „Програма за управление на отпадъците в община Хитрино с период на действие 2015 – 2020 г.”

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.23, във връзка с чл.21, ал.1, т.12 от Закона за местното самоуправление и местната администрация, прие

**РЕШЕНИЕ № 7**

На основание чл. 52, ал.8 от Закона за управление на отпадъците, Общински съвет Хитрино

Р Е Ш И:

Приема актуализацията на Програма за управление на отпадъците в община Хитрино, с период на действие 2015 – 2020 година. Приложение № 1 от 1.

**ПО ОСМА ТОЧКА ОТ ДНЕВНИЯ РЕД**

Приемане на Отчет за 2018 г. на Кмета на община Хитрино за изпълнение на „Програмата за управление на Община Хитрино за мандат 2015 – 2019 година”.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл. 44, ал.5 от Закона за местното самоуправление и местната администрация (ЗМСМА) прие

**РЕШЕНИЕ № 8**

На основание чл. 21, ал.1, т.23 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

Приема годишен отчет за 2018 година на Кмета на община Хитрино за изпълнението на Програмата за управление на общината за мандат 2015 – 2019 година, съгласно приложение № 1 от 1.

**ПО ДЕВЕТА ТОЧКА ОТ ДНЕВНИЯ РЕД**

Приемане на бюджета за 2019 година на Община Хитрино.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.52, ал.1 и чл.21, ал.1, т.6, чл.21, ал.2 и чл.27, ал.4 и ал.5 от Закона за местното самоуправление и местната администрация прие

**РЕШЕНИЕ № 9**

На основание чл.94, ал.2 и ал.3 и чл.39 от Закона за публичните финанси, във връзка с разпоредбите на Закона за държавния бюджет на Република България за 2019 година, ПМС № 344 от 21.12.2019 година за изпълнението на ЗДБРБ (Закона за държавния бюджет на Република България) за 2019 година и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино, Общински съвет Хитрино

Р Е Ш И:

Приема бюджета на община Хитрино за 2019 година, както следва:

**1.Приходната част** на бюджета е в размер на 15 248 986 лв. /съгласно Приложение № 1/, в т.ч.:

1.1 Приходи за делегирани от държавата дейности в размер на 3 874 295 лв., в т.ч.:

1. Обща субсидия за делегирани дейности – 2 478 118 лв.;

2. Собствени приходи на звената на делегиран бюджет – 23 000 лв.;

3. Преходен остатък от 2018 година в размер на 1 378 422 лв., разпределен, съгласно Приложение № 4.

1.2.Приходи за местни дейности в размер на 11 374 691 лв.,в т.ч.:

1. Данъчни приходи – 292 000 лв.;

2. Неданъчни приходи – 1 021 200 лв.;

3.Обща изравнителна субсидия – 642 900 лв., зимно подържане и снегопочистване на общински пътища – 161 300 лв.;

4.Целева субсидия за капиталови разходи за местни дейности – 635 300 лв.

5.Безлихвени заеми – 19 000 лв.

6.Дългосрочен заем от банки в страната - 2 500 000 лв.

7.Трансфери в т.ч.: - - 168 000 лв.

 - отчисления по Закона за управление на отпадъците - - 75 500 лв.

 - съфинансиране по Красива България на проект: - - 92 500 лв.

„*Повишаване на енергийната ефективност на образователната инфраструктура в община Хитрино, подобект ”Филиал в село Тимарево към ДГ (детска градина) ”Първи юни” в село Хитрино, община Хитрино”*

8.Преходен остатък от 2018 година в размер 6 270 991 лв., разпределен по видове и дейности, съгласно Приложение № 4.

**2.Разходната част** е в размер на 15 248 986 лв., разпределени по функции, дейности и параграфи, съгласно Приложения № 2 в т.ч.:

2.1.За делегирани държавни дейности в размер – 3 874 295 лв. от държавни трансфери.

2.2.За местни дейности в размер на 11 091 225 лв.

2.3.За дофинансиране на държавни дейности – 283 466 лв.

**3.Приема Поименния списък** на капиталовите разходи за 2019 г.в размер на 7 962 228 лв.,по обекти и източници на финансиране, съгласно Приложение № 3 и Текущ ремонт – Приложение № 3.1.

**4. Във връзка с чл.88** от Закона за държавния бюджет на РБ за 2019 година и поради недостатъчни собствени средства за неотложни текущи ремонти на уличната мрежа в населените места на Община Хитрино, упълномощава Кмета на община Хитрино да направи предложение до министъра на финансите за трансформиране на 71,30 % от целевата субсидия за капиталови разходи в целеви трансфер за финансиране разходите на общината за извършване на неотложни текущи ремонти на уличната мрежа по населените места на община Хитрино, съгласно Приложение № 6.

**5.Приема разчет** за целеви разходи и субсидии, както следва за:

5.1.Членски внос за НСОРБ, НАСДРБ и Асоциация на В и К - 3 500 лв.

5.2.Помощи по решение на ОбС (общински съвет) – 12 000 лв.

5.3.Помощи за погребения – 15 000 лв.

Поради застаряващия и социален характер на населението в община Хитрино, да се подпомогнат разходите за погребения, като се закупят ковчези за християните, а на мюсюлманите дъски и хасе, както и превоз до гробищата и изкопаване на гроб.

5.4. Субсидии на спортни клубове – 21 000 лв.в т.ч.

 - Футболен клуб село Трем – 7 000 лв.

 - Футболен клуб село Звегор – 7 000 лв.

 - Футболен клуб село Хитрино – 7 000 лв.

5.5.Субсидии за читалища – 163 840 лв., в т.ч. от субсидията за делегирани от държавата дейности – 151 840 лв. и 12 000 лв. от собствените приходи за читалище село Трем за провеждане на „Традиционен общински събор с конни надбягвания и борби”.

**6.Приема** следните лимити за разходи :

6.1.Социално-битови в размер на 3% от начислените трудови възнаграждения;

6.2.Представителни разходи на кмета на общината в размер на 2 % и на председателя на ОбС – 1% от годишния размер на разходите за издръжка на дейност ”Общинска администрация” от „Приложение № 2”.

6.3.Утвърждава списък на длъжностите и на лицата, които имат право на транспортни разноски за дейностите, финансирани от общинския бюджет – съгласно приложение № 5а и 5б.

Общината да извърши разходи в полза на работниците и служителите за пътуване от местоживеенето до местоработата и обратно, когато те се намират в различни населени места – за лица със специалност и квалификация, изискващи се за съответната длъжност, в размер на 80 % от стойността на разхода.

Размерът на изплатените пътните разходи на педагогическия персонал да е в размер до 100 % от стойността на картите и фактурите за пътуване в зависимост от средствата определени от МФ (Министерство на финансите).

Кметът на общината утвърждава поименния списък на лицата и длъжностите, които имат право на транспортни разходи от местоживеене до местоработата в Общинската администрация.

**7.Одобрява** индикативен годишен разчет за сметките за средства от Европейския съюз, съгласно приложение № 7.

**8.Определяне** на максимален размер на дълга за 2019 г. – 11 000 000 лв.

Сумата от 2 500 000 лв. е заем от банка за финансиране на обекти „Реконструкция на вътрешен водопровод с. Каменяк и „Реконструкция на ул."Мир" участък:от км 0+00 до км 1+162 с. Каменяк”и 8 500 000 лв. за авансово финансиране на плащания по проекти, финансирани със средства от Европейския съюз.

**9.Приема** числеността на персонала на ОбА и разходите за заплати през 2019 година за делегирани от държавата дейности, без звената, които прилагат системата на делегирани бюджети и на местните дейности, както следва:

|  |  |  |
| --- | --- | --- |
| **Държавни дейности** | **Численост на персонала** | **ФРЗ за 2019 г.** |
| ОбА, в т.ч.:-дофинансиране за :1.ОбА2.Кметове |  63.5  45  | 831 850 **97 550**36 22061 330 |
| Детски градини | 23  | 300 500 |
| Здравеопазване  | 1.5  | 18 300 |
| **Общински дейности**  |  |  |
| Др.дейности на БКС и екология,в т.ч.:-осветление на улици;- други дейности на БКС;- чистота. | 12183 | 105 04010 50083 00028400 |

**10.Оправомощава** кмета на общината да извърши компенсирани промени:

1.В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.

2.В частта за местни дейности –между утвърдените разходи в рамките на една дейност или от една дейност в друга, без да изменя общия размер на разходите.

3.В разходната част на бюджета за сметка на резерва за непредвидени и/или неотложни разходи.

**11.Упълномощава кмета:**

1.Да предостави временни безлихвени заеми от временно свободни средства по общинския бюджет за плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

1.1.При предоставяне на временни безлихвени заеми от временно свободни средства от общинския бюджет да се спазват изискванията на чл.126 от ЗПФ.

1.2.При предоставянето на средства от сметките за средства от ЕС да се спазват изискванията на чл.104, ал.1, т.4 от ЗПФ.

1.3.Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.

2.Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

3. Да кандидатства за средства от централния бюджет и други източници за съфинансиране на общински програми и проекти.

**12.Възлага на кмета**:

1.Да определи и утвърди бюджетите на второстепенните разпоредители с бюджет.

2.Да организира разпределението на бюджета по тримесечия и да утвърди разпределението.

3.Да информира общинския съвет в случай на отклонение на средния темп на нарастване на разходите за местни дейности и да предлага конкрети мерки за трайно увеличаване на бюджетните приходи и/или трайно намаляване на бюджетните разходи.

4.Да включва информацията по чл.125, ал.4 от ЗПФ в тримесечните отчети и обяснителните записки към тях.

5.Да разработи детайлен разчет на сметките за средства от ЕС за плащания по отделните общински проекти, в съответствие с изискванията на съответния Управляващ орган и на МФ.

**13.Просрочени задължения** и вземания, максимален размер на задълженията и ангажименти за разходи.

1.Към 31.12.2018 г.общината няма просрочени задължения.

2. Просрочените вземания са в размер на 156 273 лв., в т.ч. от наем земя, мера, наем имущество и приходи от концесии, които се предвижда да бъдат събрани през 2019 г.

3.Определя максимален размер на новите задължения, които могат да бъдат натрупани през 2019 г., като наличните към края на годината задължения за разходи не могат да надвишат 15 на сто от средногодишния размер на отчетените разходи за последните четири години или в размер на 1 200 497 лв. Ограничението не се прилага за задължения за разходи, финансирани за сметка на помощи и дарения.

4.Определя максимален размер на ангажиментите за разходи, които могат да бъдат поети през 2019 година, като наличните към края на годината поети ангажименти за разходи не могат да надвишат 50 на сто от средногодишния размер на отчетените разходи за последните четири години или в размер на 4 001 655 лв. Ограничението не се прилага за ангажименти за разходи, финансирани за сметка на помощи и дарения.

**14**.**Одобрява** актуализираната бюджетна прогноза за местни дейности с показатели за 2019 година и прогнозни показатели за периода 2020 г. и 2021 г., съгласно Приложение № 8.

**15**.**Приема** за сведение Протокола от публичното обсъждане на бюджета, съгласно приложение № 9.

**ПО ДЕСЕТА ТОЧКА ОТ ДНЕВНИЯ РЕД**

Годишен план за ползване на дървесина от ОГФ за 2019г.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.8 и чл.27, ал.4 и ал.5; чл.21, ал.2 и чл.21, ал.1, т.23 от Закона за местното самоуправление и местната администрация прие

**РЕШЕНИЕ № 10**

На основание чл.114 от Закона за горите и чл.7, ал.4 от Наредбата за условията и реда за възлагане изпълнението на дейности в горските територии- държавна и общинска собственост и за ползването на дървесина и недървесни горски продукти, Общински съвет Хитрино

Р Е Ш И:

Одобрява годишния план за ползване на дървесина за 2019 година на горски територии, собственост на община Хитрино и включените допълнително отдели: 2044 „у” и 2194 „0”, в които ще се изведе необходимата сеч с цел – подобряване на тяхното здравословно състояние. Приложение № 1 от 1.

**ПО ЕДИНАДЕСЕТА ТОЧКА ОТ ДНЕВНИЯ РЕД**

Стопанисване на общински горски територии собственост на Община Хитрино.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.8 и чл.27, ал.4 и ал.5; чл.21, ал.2 от Закона за местното самоуправление и местната администрация прие

**РЕШЕНИЕ № 11**

На основание чл.41, ал.1, ал.2 и чл.42 от Наредбата за управление на горските територии на община Хитрино, Общински съвет Хитрино

Р Е Ш И:

**1.**Горските територии на община Хитрино да се управляват от ДЛС (Държавно ловно стопанство) „Паламара” въз основа на сключен договор.

**2.**Възлага на кмета на община Хитрино да сключи договор за управление.

**ПО ДВАНАДЕСЕТА ТОЧКА ОТ ДНЕВНИЯ РЕД**

**12.** Докладни записки:

***12.1.***Докладна записка от г-н Нуридин Исмаил- кмет на община Хитрино за увеличаване на индивидуалните основни месечни заплати на кмета на общината и кметовете на населените места.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.2 и т.5 от Закона за местното самоуправление и местната администрация прие

**РЕШЕНИЕ № 12**

 На основание § 3 от ПМС № 4 от 15.01.2019 за изменение на ПМС № 67 от 14.04.2010 г. за заплатите в бюджетните организации и дейности, Общинския съвет Хитрино

РЕШЕНИЕ

Индивидуалните основни месечни заплати на кмета на общината и кметовете на населените места, считано от 01.01.2019 г.да бъдат както следва :

|  |  |  |  |
| --- | --- | --- | --- |
| **№ по****ред** |  **Име, презиме, фамилия** |  **Длъжност** | **Сума- лв.** |
| 1. | Нуридин Басри Исмаил | Кмет на Община Хитрино |  3 100 |
|  | **Кмет на кметство от 501 до 2500 души** |  |  |
| 2. | Бахти Халид Селим | Кмет на с.Живково |  1 100 |
| 3. | Сабрия Хайри Таир | Кмет на с.Каменяк | 1 100  |
| 4. |  Салим Саами Мехмед | Кмет на с.Тимарево | 1 100  |
| 5. | Акиф Зекерие Тахир | Кмет на с.Студеница | 1 050  |
| 6. | Метин Халил Талиб  | Кмет на с.Звегор | 930  |
| 7. | Исмаил Невзатов Шефкъев | Кмет с.Тервел | 930 |
| 8. | Назиф Идриз Назиф | Кмет на с.Трем | 930 |
| 9. | Ибрям Фарук Ибрям | Кмет на с.Висока поляна | 930 |
| 10. |  Исмаил Хълмиев Ебазеров | Кмет на с.Черна | 930 |
|  | **Кмет на кметство до 500** |  |  |
| 11. | Джеват Хюсеин Сали | Кмет на с.Длъжко | 900  |
| 12. | Алкан Шефкед Галиб | Кмет на с.Единаковци | 900 |
| 13. |  Ахмед Мустафа Ахмед | Кмет на с.Байково | 900 |
| 14. | Метхан Ведат Ахмед | Кмет на с.Иглика | 900 |
| 15. | Нердживан Ибрахим Исмаил | Кмет на с.Развигорово | 900 |
| 16. | Джемал Реджеб Абтула | Кмет на с.Сливак | 900 |
| 17. | Ридван Али Муса | Кмет на с.Близнаци | 900 |
| 18. | Шефкъ Ибрямов Мехмедов | Кмет на с.Върбак | 900 |
| 19. | Миннет Хюсмен Рафи | Кмет с.Добри Войников | 900 |
| 20. | Ердинч Фахредин Кадир | Кмет на с.Калино | 900 |

***12.2.***Докладна записка от г-н Ахмед Ахмед за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 г., одобряване на Протокол № 75 от 18.01.2019 година, за изменение на Протокол № 30 от 11.10.2017 година в едно със Списък на лицата за отпускане на финансова помощ за извършване на строително ремонтни работи.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл. 17, ал.1; чл.21 ал.2 от ЗМСМА (Закона за местното самоуправление и местната администрация) прие

**РЕШЕНИЕ № 13**

На основание Заповед № РД-01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 75 от 18.01.2019 година за изменение на Протокол № 30 от 11.10.2017 година в едно със Списък на лицата за отпускане на финансова помощ за извършване на строително ремонтни работи на комисия, назначена със Заповед № РД-439 от 27.12.2016 година на кмета на община Хитрино.

***12.3.***Докладна записка от г-н Мустафа Ахмед- Председател на Общински съвет Хитрино за попълване състава на Постоянната комисия по бюджет, финанси, икономика, инвестиционна политика и нормативна уредба при Общински съвет Хитрино.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т.1; чл.21 ал.2 и чл.27, ал.4 от ЗМСМА (Закона за местното самоуправление и местната администрация) прие

**РЕШЕНИЕ № 14**

На основание чл.48, ал.1 и ал.2 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

Избира г-н Хасан Юзеир Мехмедали- общински съветник при Общински съвет Хитрино за член на Постоянната комисия по бюджет, финанси, икономика, инвестиционна политика и нормативна уредба.

Г-н Мустафа Ахмед- Председател на Общински съвет Хитрино, поради изчерпване на дневния ред закри заседанието на Общински съвет в 11.30 часа.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА:**

ПРОТОКОЛИСТ НА ОбС ХИТРИНО